Rozsudok Všeobecného súdu z 15. novembra 2023 – PNB Banka a i./SRB
(vec T-732/19)1
(„Hospodárska a menová únia – Banková únia – Jednotný mechanizmus riešenia krízových situácií úverových inštitúcií a určitých investičných spoločností (SRM) – Postup riešenia krízových situácií – Rozhodnutie o neprijatí programu riešenia krízových situácií – Žaloba o neplatnosť – Prílohy žaloby – Záujem na konaní – Aktívna legitimácia – Právomoc autora aktu – Právo byť vypočutý – Povinnosť odôvodnenia – Pojem ‚ zlyhávanie alebo pravdepodobné zlyhanie subjektu‘ – Zjavne nesprávne posúdenie – Proporcionalita – Rovnosť zaobchádzania“)
Jazyk konania: angličtina
Účastníci konania
Žalobcovia: PNB Banka AS (Riga, Lotyšsko) a 10 ďalších žalobcov, ktorých mená sú uvedené v prílohe žaloby (v zastúpení: O. Behrends, advokát)
Žalovaná: Jednotná rada pre riešenie krízových situácií (v zastúpení: H. Ehlers, J. Kerlin a J. Rius Riu, splnomocnení zástupcovia, za právnej pomoci H.-G. Kamann, F. Louis a L. Forestier, advokáti)
Vedľajší účastníci, ktorí v konaní podporujú žalovanú: Lotyšská republika (v zastúpení: K. Pommere a J. Davidoviča, splnomocnení zástupcovia), Európska centrálna banka (v zastúpení: E. Koupepidou, A. Lefterov a F. Bonnard, splnomocnení zástupcovia)
Predmet veci
Svojou žalobou podanou na základe článku 263 ZFEÚ sa žalobcovia domáhajú zrušenia rozhodnutia Jednotnej rady pre riešenie krízových situácií (SRB) SRB/EES/2019/131 z 15. augusta 2019 o neprijatí programu riešenia krízových situácií vo vzťahu k úverovej inštitúcii PNB Banka AS
Výrok rozsudku
Žaloba sa zamieta.
PNB Banka AS a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vynaložila Jednotná rada pre riešenie krízových situácií (SRB).
Lotyšská republika a Európska centrálna banka (ECB) znášajú svoje vlastné trovy konania.
____________
1 Ú. v. EÚ C 27, 27.1.2020.